Chao Phraya

Chao Phraya (tailandieraz แม่น้ำเจ้าพระยา) Thailandiako ibai nagusia da, herrialdearen erdialdea osatzen duen ordoki zabalaren sortazilea. Bangkok zeharkatzen du, estatuko hiriburua.

Geografia 

Chao Phraya ibaia Ping eta Nan ibaiak bat egiten dutenean sortzen da, Nakhon Sawan-en, Nakhon Sawan probintzian. 372 kilometroko ipar-hego ibilbideak erdialdeko ordokietatik Bangkok eta Thailandiako Golkora doa. Chainat probintzian erdibitu egiten da, ibai nagusian eta Chin ibaiean, paralelo jarraituz eta Thailandiako Golkoan itsasoratuz Bangkoketik 35 km mendebaldera, Samut Sakhon hirian. Ordoki alubialean, Chainat urtegitik behera, ubide (khlong) ugari ibai nagusitik banatzen dira. Khlong hauek eskualdeko arrozdiak ureztatzeko erabiltzen dira.

Ertzeko hiriak 

Chao Phraya ibai ertzeko hiri nagusiak hauek dira (ipar-hego): Nakhon Sawan, Uthai Thani, Chainat, Singburi, Ang Thong, Ayutthaya, Pathum Thani, Nonthaburi, Bangkok eta Samut Prakan. Hiri hauek Thailandiako bizileku jendetsuenak eta historian zehar garrantzitsuenak dira, ibaiak ematen dien garrio gaitasuna dela-eta.

Igarobideak 

Zubi nagusiak Bangkokeko probintzian daude:
 Rama VI zubia, trenbide zubia
 Phra Pin-klao zubia, Errege jauregitik hurbil
 Rama VIII zubia, tenkasoka asimetrikodun zutabe bakarrekoa
 Rama IX zubia, tenkasoka erdi-simetrikoduna
 Mega Bridge, Industrial Ring Road delakoaren zatia

Garraioa 

Bangkoken, Chao Phraya garraiobide nagusia da, ferry eta ibai-taxi sare zabalarentzat. 15 ontzi linea baino gehiago dabiltza hiriko ibaibide eta ubideetan.

Kanpo estekak 
 Chao Phraya River Express
 UNESCOren World Water Assessment Program Chao Phraya ibaiean
 Chao Phraya delta ikerketa eta erreferentzia gunea

Erreferentziak 

Thailandiako ibaiak